ai4bharat/Pralekha huggingface dataset:
নির্বাচনকমিশন
কর্ণাটকের বিধানসভা নির্বাচনের প্রাক্কালে ৩৭৫ কোটি টাকারও বেশি পণ্য সামগ্রী বাজেয়াপ্ত করা হয়েছে
নয়াদিল্লি, ০৯ এপ্রিল, ২০২৩
ভারতের নির্বাচন কমিশন অবাধ ও সুষ্ঠু নির্বাচনের জন্য বিভিন্ন উদ্যোগ গ্রহণ করে থাকে। এরই অঙ্গ হিসাবে কর্ণাটক বিধানসভা নির্বাচনের আগে বিভিন্ন রাজনৈতিক দলের নির্বাচনের প্রচারে অর্থ ব্যয়ের উপর বিশেষ নজরদারি চালানো হচ্ছে। ২০১৮ সালের বিধানসভা নির্বাচনের সঙ্গে তুলনা করলে এবারের নির্বাচনের প্রাক্কালে সাড়ে চার গুণ বেশি পণ্য সামগ্রী বাজেয়াপ্ত করা হয়েছে।
মার্চ মাসের দ্বিতীয় সপ্তাহে নির্বাচন কমিশন কর্ণাটকের পরিস্থিতি পর্যালোচনা করে কেন্দ্র ও রাজ্যের বিভিন্ন প্রতিষ্ঠানের মধ্যে সমন্বয় বাড়ানোর উপর গুরুত্ব দেয়। মুখ্য নির্বাচন কমিশনার শ্রী রাজীব কুমার নির্বাচনী নির্ঘন্ট ঘোষণা করার সময় বলেছিলেন, পুরো নির্বাচনী প্রক্রিয়ায় স্বচ্ছতা বজায় রাখার জন্য সবধরনের উদ্যোগ নেওয়া হবে, যাতে ভোটারদের কেউ প্রভাবিত করতে না পারেন। আদর্শ আচরণবিধি বলবৎ হওয়ার পর রাজ্য জুড়ে বিভিন্ন সময়ে নজরদারি চালানোর ফলে মোট ৩৭৫ কোটি ৬১ লক্ষ টাকার সামগ্রী বাজেয়াপ্ত করা হয়েছে। এনফোর্সমেন্ট নির্দেশালয়ের সম্পত্তি বাজেয়াপ্ত করার পরিমাণ প্রায় ২৮৮ কোটি টাকা। রাজ্য জুড়ে ১৪৬ জন ব্যয় সংক্রান্ত পর্যবেক্ষককে নিয়োগ করা হয়েছে। কমিশন ৮১টি বিধানসভা কেন্দ্রকে বিশেষভাবে চিহ্নিত করেছে। ইতোমধ্যে নগদ অর্থ, বিভিন্ন ধরনের মাদক সামগ্রী, মূল্যবান ধাতু সহ নানাধরনের উপহার বাজেয়াপ্ত করা হয়েছে।
কমিশন কর্ণাটকের প্রতিবেশী রাজ্যগুলির সীমান্তবর্তী অঞ্চলে নজরদারি জোরদার করতে প্রয়োজনীয় উদ্যোগ গ্রহণ করেছে। রাজ্য পুলিশ, আয়কর দপ্তর, ইডি, আরপিএফ, জিআরপি, সিআইএসএস, এনসিবি এবং ডিআরআই – এর মধ্যে সমন্বয় বাড়ানো হয়েছে।
(PG/CB/SB
প্রধানমন্ত্রীরদপ্তর
কোভিড-১৯ মোকাবিলায় সার্ক নের্তৃবৃন্দের সঙ্গে ভিডিও কনফারেন্সে বৈঠক ; পরবর্তী পরিকল্পনা সম্পর্কে প্রধানমন্ত্রীর বক্তব্য
নয়াদিল্লী, ১৫ মার্চ, ২০২০
করোনা ভাইরাস জনিত পরিস্হিতি এবং গৃহীত পদক্ষেপ সম্পর্কে আপনাদের চিন্তাভাবনা সকলের সঙ্গে ভাগ করে নেওয়ার জন্য ধন্যবাদ।
আমরা সকলেই একমত যে, আমরা এক গুরুতর চ্যালেঞ্জের সম্মুখীন। আমরা এখনও পর্যন্ত জানিনা আগামী দিনগুলিতে এই মহামারি কেমন রূপ নেবে।
এটা স্পষ্ট যে, আমাদের একযোগে কাজ করতে হবে। আমাদেরকে পৃথকভাবে নয়, একযোগে এগিয়ে আসতে হবে ; বিভ্রান্তির পরিবর্তে পারস্পরিক সহযোগিতা করতে হবে ; আতঙ্কিত না হয়ে প্রস্তুত হতে হবে।
সহযোগিতামূলক মানসিকতার অঙ্গ হিসেবে আমি যৌথ এই প্রচেষ্টায় ভারত কিভাবে সাহায্য করতে পারে, সে বিষয়ে কিছু ভাবনাচিন্তা আপনাদের সঙ্গে ভাগ করে নিতে চাই।
আমি কোভিড-১৯ মোকাবিলায় আপৎকালীন তহবিল গঠনের প্রস্তাব করছি। এই তহবিল আমাদের সকলের স্বেচ্ছামূলক অবদানের ওপর ভিত্তি করে গড়ে উঠবে। এই তহবিল গঠনের জন্য ভারত প্রাথমিকভাবে ১০ মিলিয়ন মার্কিন ডলার দেবে। আমাদের মধ্যে যেকোন দেশ অবিলম্বে পদক্ষেপ গ্রহণের খরচ হিসেবে এই তহবিল ব্যবহার করতে পারবে। আমাদের দূতাবাসগুলির মাধ্যমে বিদেশ সচিবরা এই তহবিলের ব্যবহার চূড়ান্ত করার রূপরেখা প্রণয়নে পারস্পরিক সমন্বয় রক্ষা করবে।
আমরা ভারতে চিকিৎসক ও বিশেষজ্ঞদের নিয়ে একটি রাপিড রেসপন্স টিম গঠন করছি। এদের সঙ্গে রয়েছে টেস্টিং কিট ও অন্যান্য সরঞ্জাম। আপনাদের প্রয়োজনে এই দলকে প্রস্তুত রাখা হচ্ছে।
আপনাদের ইমার্জেন্সি রেসপন্স টিমের জন্য আমরা দ্রুত অনলাইনে প্রশিক্ষণ ব্যবস্হা গ্রহণ করতে পারি। আমাদের দেশে আপৎকালীন পরিস্হিতিতে যে ধরনের মডেল গ্রহণ করা হয় তার ভিত্তিতে এই রেসপন্স টিম গড়ে উঠবে। আমাদের আপৎকালীন পরিস্হিতি মোকাবিলার সঙ্গে যুক্ত কর্মীদের দক্ষতা আরও বাড়াতে প্রশিক্ষণের এই উদ্যোগ।
সম্ভাব্য ভাইরাস বাহক এবং এদের সংস্পর্শে যারা এসেছেন তাদের সহজেই চিহ্নিত করতে আমরা একটি ইন্টিগ্রেটেড ডিজিজ সার্ভাইলেন্স পোর্টাল চালু করেছি। আমরা সার্ক দেশগুলির সঙ্গে ডিজিজ সার্ভাইলেন্স সফ্টওয়্যার বিনিময় করতে পারি। এমনকি এই সফ্টওয়্যার ব্যবহারের প্রশিক্ষণও দিতে পারি।
আমরা বতর্মান সুযোগ-সুবিধা তথা সার্ক বিপর্যয় ব্যবস্হা কেন্দ্রের মতো প্রাতিষ্ঠানিক ব্যবস্হাকে কাজে লাগাতে পারি।
ভবিষ্যতের কথা বিবেচনায় রেখে দক্ষিণ এশিয়া অঞ্চলে মহামারির প্রকোপ দমনে গবেষণা ক্ষেত্রে পারস্পরিক সহযোগিতার আমরা একটি অভিন্ন গবেষণামূলক মঞ্চ গঠন করতে পারি। এ ধরনের গবেষণামূলক মঞ্চ স্হাপনে ভারতীয় মেডিকেল রিসার্চ কাউন্সিল সাহায্য করতে পারে।
কোভিড-১৯এর প্রেক্ষিতে অর্থ ব্যবস্হার ওপর দীর্ঘমেয়াদী প্রভাব সম্পর্কে আমরা আমাদের বিশেষজ্ঞদের মতামত নিতে পারি। কিভাবে আমরা অভ্যন্তরীণ বাণিজ্য এবং স্হানীয় মূল্য শৃঙ্খল ব্যবস্হাকে অবিচল রাখা যায় সে ব্যাপারেও আমরা তাদের মতামত কাজে লাগাতে পারি।
তবে, এটাই প্রথম বা শেষ মহামারি নয়, যার প্রভাব আমাদের ওপর পরেছে।
কোভিড-১৯এর প্রেক্ষিতে অর্থ ব্যবস্হার পাশাপাশি অভ্যন্তরীণ বাণিজ্য ও স্হানীয় মূল্য শৃঙ্খল ব্যবস্হায় দীর্ঘমেয়াদী ভিত্তিতে যে প্রভাব পড়বে তার মোকাবিলায় আমরা বিশেষজ্ঞদের মতামত নিতে পারি।
বিশেষজ্ঞদের মতামত আমাদের অঞ্চলে এই ধরনের ভাইরাসে ছড়িয়ে পড়া রুখতে সাহায্য করবে, সেইসঙ্গে আমাদের অভ্যন্তরীণ বাণিজ্য ব্যবস্হাকে সচল রাখবে।
CG/BD/NS
(Visitor Counter : 84
প্রতিরক্ষামন্ত্রক
সর্বশেষ পরিস্থিতি : পূর্ব লাদাখের পরিস্থিতি
নতুন দিল্লি, ৮ সেপ্টেম্বর, ২০২০
ভারত যখন এলএসি-র পরিস্থিতি স্বাভাবিক এবং নিয়ন্ত্রণে রাখতে বদ্ধপরিকর, তখন চীন ক্রমবর্ধমানভাবে উত্তেজনামূলক কাজ চালিয়ে যাচ্ছে।
কোনও পর্যায়েই ভারতীয় সেনাবাহিনী এলএসি পেরিয়ে যায়নি বা গুলি চালানো সহ কোনও রকম আক্রমণাত্মক উপায় অবলম্বন করে নি।
যখন সামরিক, কূটনৈতিক ও রাজনৈতিক পর্যায়ে আলোচনা চলছে, তখন চীনের পিপলস লিবারেশন আর্মি চূড়ান্তভাবে চুক্তি লঙ্ঘন করে লাগাতার হামলা চালিয়ে যাচ্ছে। সোমবারহঠাৎই পিএলএ বাহিনী এলএসি বরাবর অবস্থানরত ভারতীয় সেনাবাহিনীর কাছে চলে আসে। ভারত যখন নিজের সৈন্যদের নিরস্ত করছিল, তখন পিএলএর বাহিনী বাতাসে কয়েক রাউন্ড গুলি চালানোর চেষ্টা করে। ভারতীয় সৈন্যদের ভয় দেখায়। তবে, চরম উস্কানির পরেও, ভারতের সৈন্যরা প্রচণ্ড সংযত ছিল এবং একটি দায়িত্বশীল আচরণের প্রমাণ দেয়।
ভারতীয় সেনাবাহিনী শান্তি ও স্থিতাবস্থা বজায় রাখতে বদ্ধপরিকর, তবে যে কোনও মূল্যে জাতীয় অখণ্ডতা ও সার্বভৌমত্ব রক্ষায়ও বদ্ধপরিকর। ওয়েস্টার্ন থিয়েটার কমান্ডের বিবৃতিটি তাদের দেশীয় এবং আন্তর্জাতিক মহলকে বিভ্রান্ত করার প্রয়াস মাত্র।
(CG/SS
প্রধানমন্ত্রীরদপ্তর
লাদাখবাসীর জীবন সহজ করার জন্য সব রকম চেষ্টা চালানো হবে: প্রধানমন্ত্রী
নয়াদিল্লি, ১৯ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী লাদাখবাসীর জীবন সহজ করার জন্য সব ধরনের চেষ্টা চালানো হবে বলে ফের আশ্বাস দিয়েছেন সব ধরনের। তিনি লাদাখ লোকসভার সদস্য শ্রী জামইয়াং শেরিং নামিয়াল-এর এক ট্যুইটের জবাব দিচ্ছিলেন। সাংসদ নামিয়াল বলেছেন, লাদাখের জনগণের সব ধরণের পরিবেশে চলাচলের উপযুক্ত সড়ক যোগাযোগ ব্যবস্থা প্রদান করতে ৪.১ কিলোমিটার দীর্ঘ সিনকুন লা তৈরির জন্য ১ হাজার ৬৮১.৫১ কোটি টাকা মঞ্জুর করা হয়েছে।
প্রধানমন্ত্রী এই প্রসঙ্গে তাঁর ট্যুইট করেন।
PG/PM/NS
(
রেলমন্ত্রক
রেলের লাইন ও পরিকাঠামো দেখভাল ও নজরদারির জন্য মনুষ্যবিহীন ড্রোন ক্যামেরা মোতায়েন করা হবে
নয়াদিল্লি, ২০ জুলাই, ২০১৮
রেল কর্তৃপক্ষ লাইন এবং অন্যান্য পরিকাঠামো দেখভাল ও নজরদারির জন্য বিভিন্ন ব্যবস্থা নিয়ে থাকে। এখন থেকে নির্দিষ্ট কিছু ক্ষেত্রে এই কাজের উন্নতির লক্ষ্যে সমস্ত রেল জোনকে মনুষ্যবিহীন ড্রোন ব্যবহারের নির্দেশ দেওয়া হয়েছে। রেল লাইনের সেতুগুলির যে সব অংশ দেখা যায় না, সেই ক্ষেত্রে এবং লাইনের সুনির্দিষ্ট কিছু অংশে ড্রোন ক্যামেরা ব্যবহার করা হবে। ইতিমধ্যেই দক্ষিণ-পশ্চিম রেল, রেল লাইন নজরদারির ক্ষেত্রে একটি ড্রোন ক্যামেরা সংগ্রহ করেছে। রায়বেরিলির কোচ নির্মাণ কারখানায় নজরদারির জন্য দুটি ড্রোন মোতায়েন করা হয়েছে। পশ্চিম-মধ্য রেল পরিদর্শন এবং প্রকল্প নজরদারির জন্য একটি ড্রোন ব্যবহার করছে। রেল মন্ত্রকের আওতায় বেশ কিছু রাষ্ট্রায়ত্ত সংস্থাতেও প্রকল্প নজরদারির জন্য ড্রোন ব্যবহার শুরু হয়েছে বলে রেল প্রতিমন্ত্রী শ্রী রাজেন গোহাঁই আজ রাজ্যসভায় এক প্রশ্নের লিখিত জবাবে একথা জানিয়েছেন।
CG/PB/DM/…
(Visitor Counter : 48
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৭ কোটি ২৬ লক্ষ ছাড়িয়েছে
১২-১৪ বছর বয়সীদের ২ কোটি ৫৭ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা কমে আজ ১৪ হাজার ২৪১ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ২ হাজার ৪৫১
জাতীয় স্তরে সুস্থতার হার বর্তমানে ৯৮.৭৫ শতাংশ
সাপ্তাহিক-ভিত্তিতে আক্রান্তের হার ০.৪৭ শতাংশ
নয়াদিল্লি, ২২ এপ্রিল, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৭ কোটি ২৬ লক্ষ ২৬ হাজার ৫১৫।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলেমেয়েদের ২ কোটি ৫৭ লক্ষ ৭৪ হাজার ৪১২টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে। এ পর্যন্ত ১৮-৫৯ বছর বয়সীদের ২ লক্ষ ৭১ হাজার ৯৮৩টি ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৪,৬১২
১,০০,১০,৭৬৭
৪৬,৬১,০৯০
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৪,৭১৮
১,৭৫,৩০,০৬৩
৭২,৬৭,৮০৫
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
২,৫৭,৭৪,৪১২
১৭,৬০,৭৪৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৮০,৪৭,৮৯১
৪,১০,২৫,১২৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৫৪,১১,৮৩৬
৪৭,৪৫,৭৫,১৮২
৫৮,২৭৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,২৮,৭৩,২২৩
১৮,৭১,৮৪,০৪১
২,১৩,৭০৫
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৮,৩১,২৮৬
১১,৬৬,০৫,৩৬৩
১,৩৯,৭৬,৩৭০
|
|
|
|
প্রিকশন ডোজ
|
|
২,৬১,৭৭,২৪৮
|
|
মোট
|
|
|
|
১,৮৭,২৬,২৬,৫১৫
দেশে সুস্পষ্টভাবে করোনায় আক্রান্তের সংখ্যা বর্তমানে ১২ হাজার ২৪১ হয়েছে, যা মোট আক্রান্তের ০.০৩ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৫ শতাংশ। দেশে গত ২৪ ঘণ্টায় সুস্থ হয়েছেন ১ হাজার ৫৮৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৫ লক্ষ ১৬ হাজার ৬৮।
দেশে গত ২৪ ঘণ্টায় নতুন করে আক্রান্ত হয়েছেন ২ হাজার ৪৫১ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ৪৮ হাজার ৯৩৯টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৩ কোটি ৩৮ লক্ষ ২৫ হাজার ৯৯১।
দেশে সাপ্তাহিক ও দৈনিক-ভিত্তিতে আক্রান্তের হার লাগাতার নিম্নমুখী। সাপ্তাহিক-ভিত্তিতে আক্রান্তের হার বর্তমানে ০.৪০ শতাংশ। একইভাবে, দৈনিক আক্রান্তের হার দাঁড়িয়েছে ০.৫৫ শতাংশ।
(CG/BD/SB
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদীকে শুভেচ্ছা জানালেন ভুটানের রাজা
নয়াদিল্লি, ২৪ মে,, ২০১৯
সপ্তদশ লোকসভা নির্বাচনে জয়ের জন্য প্রধানমন্ত্রী শ্রী নরেন্দ্র মোদীকে শুভেচ্ছা জানালেন ভুটানের রাজা জিগমি কেশর নামঙ্গেল ওয়াংচু।
প্রধানমন্ত্রী নরেন্দ্র মোদীর নেতৃত্বে ভারতবাসীর অগ্রগতি এবং উন্নয়নের জন্য ধন্যবাদ জানান ভুটানের রাজা।
প্রধানমন্ত্রী নরেন্দ্র মোদী ভুটানের রাজাকে উষ্ণ অভিনন্দন জানান। প্রধানমন্ত্রী বলেন, কেন্দ্রীয় সরকার সবসময় ভুটানকে বিশেষ গুরুত্ব দিয়েছে। তিনি আরও বলেন, কেন্দ্রীয় সরকার ভুটানের সঙ্গে বন্ধুত্বপূর্ণ সম্পর্ক বজায় রেখে কাজ করবে।
CG/SS/NS
(Visitor Counter : 93
প্রতিরক্ষামন্ত্রক
উপকূল অঞ্চলে নিরাপত্তা জোরদার করতে প্রতিরক্ষা মন্ত্রী ভারতীয় উপকূল রক্ষী বাহিনীর জাহাজ ‘বরাহ’ - এর উদ্বোধন করলেন
নয়াদিল্লি, ২৫ সেপ্টেম্বর, ২০১৯
জাতীয় নিরাপত্তার অভিন্ন উদ্দেশ্যগুলি অর্জনে উপকূল নিরাপত্তার সঙ্গে যুক্ত সমস্ত সংস্থা ও সংশ্লিষ্ট সবপক্ষের মধ্যে আরও ভালো সমন্বয় গড়ে তোলার আহ্বান জানালেন প্রতিরক্ষা মন্ত্রী শ্রী রাজনাথ সিং। তিনি আজ চেন্নাইয়ে ভারতীয় উপকূল রক্ষী বাহিনীর জাহাজ ‘বরাহ’ – এর উদ্বোধন করে ভাষণ দিচ্ছিলেন। তিনি দৃঢ় প্রত্যয় ব্যক্ত করে বলেন, উপকূল রক্ষী বাহিনীর এই জাহাজ সমুদ্রে নাশকতা, চোরাচালান এবং আইন বলবতের ক্ষেত্রে বিভিন্ন চ্যালেঞ্জের মোকাবিলায় গুরুত্বপূর্ণ ভূমিকা নেবে। পাশাপাশি, উপকূলবর্তী এলাকার নিরাপত্তার বিষয়টিকে আরও জোরদার করবে। উপকূল রক্ষী বাহিনীকে সমুদ্রের প্রহরী হিসাবে বর্ণনা করে মন্ত্রী বলেন, এই জাহাজ বাহিনীর নজরদারি ও টহলদারী বৃদ্ধির কাজে সহায়ক হবে।
এই অঞ্চলের সমস্ত দেশের নিরাপত্তা ও বিকাশে প্রধানমন্ত্রী শ্রী নরেন্দ্র মোদীর দূরদৃষ্টির কথা উল্লেখ করে প্রতিরক্ষা মন্ত্রী বলেন, সামুদ্রিক নিরাপত্তার ক্ষেত্রে এক দায়িত্ববান দেশ হিসাবে মহাসাগরে নিরাপত্তা বজায় রাখতে সরকারের নীতি-সিদ্ধান্ত সর্বদাই অগ্রাধিকার পেয়েছে।
উপকূল রক্ষী বাহিনীর বরাহ জাহাজটির কথা উল্লেখ করে প্রতিরক্ষা মন্ত্রী জানান, বরাহ নামটি পুরাণ থেকে নেওয়া হয়েছে। বরাহ হ’ল ভগবান বিষ্ণুর তৃতীয় অবতার। এই অবতারে ভগবান বিষ্ণু পৃথিবীকে রক্ষা করেছিলেন। পৌরাণিক এই ঘটনা মাতৃস্বরূপ এই পৃথিবীর রক্ষায় আমাদের দায়িত্ব ও কর্তব্য পালনের নীতিকেই স্মরণ করিয়ে দেয়।
সরকারি – বেসরকারি অংশীদারিত্বের মাধ্যমে ‘মেক ইন ইন্ডিয়া’ কর্মসূচির আওতায় এই জাহাজটি নির্মাণ করা হয়েছে। বেসরকারি সংস্থা লার্সেন অ্যান্ড টুবরো এ ধরনের জাহাজ উৎপাদন ও তার রক্ষণা-বেক্ষণে গুরুত্বপূর্ণ ভূমিকা পালন করেছে।
CG/BD/SB
(Visitor Counter : 40
কেন্দ্রীয়মন্ত্রিসভা
উত্তর প্রদেশের কুশীনগর বিমানবন্দরকে আন্তর্জাতিক বিমানবন্দরে উন্নীত করার প্রস্তাব অনুমোদন করলো কেন্দ্রীয় মন্ত্রিসভা
নয়াদিল্লি, ২৪ জুন, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে উত্তর প্রদেশের কুশীনগর বিমানবন্দরকে আন্তর্জাতিক বিমানবন্দরে উন্নীত করার প্রস্তাব অনুমোদিত হয়েছে।
কুশীনগর বৌদ্ধ ধর্মাবলম্বীদের একটি সাংস্কৃতিক পীঠস্থান। কুশীনগর বিমানবন্দরের কাছাকাছি শ্রবস্তী, কপিলাবস্তু, লুম্বিনী সহ বিভিন্ন বৌদ্ধ সাংস্কৃতিক কেন্দ্র রয়েছে। এই বিমানবন্দরটিকে আন্তর্জাতিক বিমানবন্দরে উন্নীত করলে বিমান যাত্রীদের সুবিধা হবে, এই অঞ্চলে দেশি-বিদেশি পর্যটকদের আসা-যাওয়া বৃদ্ধি পাবে এবং সংশ্লিষ্ট অঞ্চলের আর্থিক বিকাশ ঘটবে।
উত্তর প্রদেশের উত্তর-পূর্ব দিকে গোরক্ষপুরের ৫০ কিলোমিটার পূর্বে কুশীনগর বৌদ্ধ তীর্থযাত্রীদের কাছে একটি গুরুত্বপূর্ণ পবিত্র স্থান।
CG/CB/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণের সংখ্যা ১৩৬ কোটি ৬৬ লক্ষ ছাড়িয়েছে
দেশে গত ২৪ ঘন্টায় ৬২ লক্ষের বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৩৮ শতাংশ, যা ২০২০-র মার্চ থেকে সর্বাধিক
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ১৪৫
দেশে সুস্পষ্টভাবে করোনায় আক্রান্তের সংখ্যা ৮৪ হাজার ৫৬৫, যা ৫৬৯ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৬২ শতাংশ, যা গত ৩৪ দিন ১ শতাংশের নীচে
নতুন দিল্লি, ১৮ ডিসেম্বর, ২০২১
দেশে গত ২৪ ঘন্টায় ৬২ লক্ষ ৬ হাজার ২৪৪টি টিকার ডোজ দেওয়া হয়েছে। এরফলে, আজ সকাল ৭টা পর্যন্ত পাওয়া প্রাথমিক তথ্যানুযায়ী মোট টিকাকরণের সংখ্যা ১৩৬ কোটি ৬৬ লক্ষ ৫ হাজার ১৭৩।
আজ সকাল ৭-টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
|
|
১,০৩,৮৬,১০৩
|
|
দ্বিতীয় ডোজ
|
|
৯৬,৩৭,৩২৯
|
|
অগ্রভাগে থাকা করোনা-যোদ্ধা
|
|
প্রথম ডোজ
|
|
১,৮৩,৮৩,৮৩২
|
|
দ্বিতীয় ডোজ
|
|
১,৬৭,৫৬,৩৫২
|
|
১৮-৪৪ বছর বয়সী
|
|
প্রথম ডোজ
|
|
৪৮,৫০,৪৪,৭৯৪
|
|
দ্বিতীয় ডোজ
|
|
২৮,৮৫,৪৪,৮৫৯
|
|
৪৫-৫৯ বছর বয়সী
|
|
প্রথম ডোজ
|
|
১৯,১১,৪০,৪২৫
|
|
দ্বিতীয় ডোজ
|
|
১৩,৮৫,৬৯,৩০৯
|
|
৬০ বছরের বেশি বয়সী
|
|
প্রথম ডোজ
|
|
১১,৯৪,৪৬,১৬৩
|
|
দ্বিতীয় ডোজ
|
|
৮,৮৬,৯৬,০০৭
|
|
মোট
|
|
১,৩৬,৬৬,০৫,১৭৩
দেশে গত ২৪ ঘন্টায় করোনা মুক্ত হয়েছেন ৮ হাজার ৭০৬ জন। এর ফলে, মহামারীর শুরুর সময় থেকে মোট সুস্থতার সংখ্যা ৩ কোটি ৪১ লক্ষ ৭১ হাজার ৪৭১।
জাতীয় স্তরে সুস্থতার হার বর্তমানে ৯৮.৩৮ শতাংশ, যা ২০২০-র মার্চ থেকে সর্বাধিক।
কেন্দ্রীয় সরকারের পাশাপাশি রাজ্য ও কেন্দ্রশাসিত অঞ্চলগুলির লাগাতার সমন্বয় মূলক প্রয়াসের ফলে দৈনিক ভিত্তিতে আক্রান্তের সংখ্যা গত ৫১ দিন ১৫ হাজারের নিচে রয়েছে।
দেশে গত ২৪ ঘণ্টায় নতুন করে আক্রান্তের সংখ্যা ৭ হাজার ১৪৫।
দেশে সুস্পষ্টভাবে করোনায় আক্রান্তের সংখ্যা বর্তমানে ৮৪ হাজার ৫৬৫, যা ৫৬৯ দিনে সর্বনিম্ন। এরফলে দেশে মোট আক্রান্তের মধ্যে সুস্পষ্ট ভাবে করোনায় আক্রান্তের হার ০.২৪ শতাংশ, যা ২০২০-র মার্চ থেকে সর্বনিম্ন।
দেশে নমুনা পরীক্ষার হার লাগাতার বৃদ্ধি পেয়েছে। এর ফলে, গত ২৪ ঘণ্টায় ১২ লক্ষ ৪৫ হাজার ৪০২টি নমুনা পরীক্ষা হয়েছে। সামগ্রিকভাবে দেশে মোট নমুনা পরীক্ষার সংখ্যা এখনও পর্যন্ত ৬৬ কোটি ২৮ লক্ষ ৯৭ হাজার ৩৮৮।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার ০.৬২ শতাংশ, যা গত ৩৪ দিন ১ শতাংশের নীচে। একইভাবে, দৈনিক-ভিত্তিতে আক্রান্তের হার ০.৫৭ শতাংশ। দৈনিক-ভিত্তিতে আক্রান্তের হার গত ৭৫ দিন ২ শতাংশের নীচে এবং ১১০ দিন ৩ শতাংশের নিচে রয়েছে।
(CG/BD/AS/
প্রধানমন্ত্রীরদপ্তর
প্রধানমন্ত্রী শ্রী নরেন্দ্র মোদী লোহ্রি উপলক্ষে দেশবাসীকে শুভেচ্ছা জানিয়েছেন
নয়াদিল্লি, ১৩ জানুয়ারি, ২০২০
প্রধানমন্ত্রী শ্রী নরেন্দ্র মোদী লোহ্রি উপলক্ষে দেশবাসীকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “লোহ্ড়ি আনন্দময় উৎসব। এই বিশেষ উৎসব সকলের জীবনে আনন্দ ও সুস্বাস্থ্য বহন করে নিয়ে আসবে। দেশবাসীকে লোহ্রি উপলক্ষে অনেক অনেক শুভেচ্ছা জানাই। খুশি ও আনন্দের এই উৎসব সকলের জীবনে সমৃদ্ধি বয়ে আনুক”।
CG/SS/SB
(Visitor Counter : 45
আবাসনএবংশহরাঞ্চলেরদারিদ্র্যদূরীকরণমন্ত্রক
জঞ্জাল মুক্ত শহরের লক্ষ্যে
নয়াদিল্লী, ৯ এপ্রিল, ২০২২
“স্বচ্ছ ভারত মিশন- নগর ২.০’র উদ্দেশ্য হল জঞ্জাল মুক্ত শহর তৈরি করা, যে শহরে কোনো জঞ্জাল থাকবেনা।”- নরেন্দ্র মোদী, প্রধানমন্ত্রী।
দেশের পশ্চিমতম প্রান্তে সমৃদ্ধ এক রাজ্য গুজরাট। আয়তনের দিক থেকে পঞ্চম বৃহত্তম এই রাজ্য তার সংস্কৃতি ও ঐতিহ্যের জন্য সুপরিচিত। দেশের সবথেকে উন্নত রাজ্য হিসেবে গুজরাট জঞ্জাল ব্যবস্থাপনার বিষয়টি নিয়ে চিন্তা-ভাবনা করে। রাজ্যের ৭৯ হাজার পুরসভাগুলি থেকে প্রতিদিন ১ লক্ষ ৪৮ হাজার টন বর্জ্য পদার্থ সংগ্রহ করা হয়।
মহামারীর মধ্যেও বর্জ্য পদার্থ ব্যবস্থাপনা বজায় রাখা একটি বড় চ্যালেঞ্জ। সারা দেশে প্রায় দেড় লক্ষ মেট্রিক টন বর্জ্য পদার্থ শহরাঞ্চলগুলি থেকে পাওয়া যায়। ২০২১এর পয়লা অক্টোবর স্বচ্ছ ভারত মিশন- নগর ২.০ শুরু হয়। প্রধানমন্ত্রী শ্রী নরেন্দ্র মোদী এই প্রকল্প সূচনা করেন । এর মধ্য দিয়ে শহরগুলির জমিকে জঞ্জাল মুক্ত করার উদ্যোগ শুরু হয়েছে। এরজন্য জঞ্জাল সংগ্রহের সময় উৎসের পৃথকীকরণ ব্যবস্থাপনার সূচনা হয়েছে। এই প্রকল্পের মূল উদ্দেশ্য হল নতুন ভারতের শহরাঞ্চলের পরিবেশকে আরও উন্নত করা। এর আওতায় ‘লক্ষ জিরো’ ডাম্পসাইট প্রকল্প শুরু হয়েছে। শহরাঞ্চলের ১৪ হাজার একর জমিতে ১৬ কোটি মেট্রিক টন জঞ্জাল মুক্ত করা এই প্রকল্পের অন্যতম উদ্দেশ্য। শহরের পাশের ধাপাগুলির জন্য বাস্তুতন্ত্রের ওপর বিরুপ প্রতিক্রিয়া সৃষ্টি হয়। এছাড়াও এগুলির জন্য শহরের দৃষ্টি নান্দনিকতায় কুপ্রভাব পরে। স্বচ্ছ ভারত মিশন-নগর ২.০এর আওতায় গুজরাটের বিভিন্ন শহরের ধাপাকে জঞ্জাল মুক্ত করার জন্য ৪০৩ কোটি ৭৭ লক্ষ টাকার একটি প্রকল্প শুরু হয়েছে। কেন্দ্রীয় আবাসন ও নগরোন্নয়ন মন্ত্রক এই প্রকল্পে কেন্দ্রের ১৪৪ কোটি ৮৫ লক্ষ টাকা মঞ্জুর করেছে। এর সাহায্যে গুজরাটের বড় বড় শহরগুলির মোট ১৯ লক্ষ মেট্রিক টন আবর্জনা সরিয়ে ৮০৬ একর জমির পুনরুদ্ধার করা হবে।
এর আওতায় রাজকোট পুরসভার ৬ লক্ষ মেট্রিক টন জঞ্জাল অপসারণের কাজ চলছে। সুরন্দ্র নগর- ওয়াধওয়ান এবং পোরবন্দর- ছায়া পুরসভা দুটিও মোট ৯ লক্ষ মেট্রিক টন জঞ্জাল পরিষ্কারের উদ্যোগ নিয়েছে। এছাড়াও ভাবনগর ও রাজকোট পুরসভা জঞ্জাল প্রক্রিয়াকরণ প্ল্যান্টের মাধ্যমে জঞ্জাল সমস্যা দূর করার উদ্যোগ গ্রহণ করেছে।
নগর জীবনে জঞ্জাল ব্যবস্থাপনা একটি অবিচ্ছেদ্য অঙ্গ। কেন্দ্র অন্ধ্রপ্রদেশ, তেলেঙ্গানা, রাজস্থান, ওড়িশা, তামিলনাড়ু, দিল্লী ইত্যাদি রাজ্য ও কেন্দ্রশাসিত অঞ্চলের ৬০০টি শহরকে জঞ্জাল মুক্ত করার জন্য বিভিন্ন উদ্যোগ গ্রহণ করেছে। স্বচ্ছ ভারত মিশন- নগর ২.০-এর আওতায় শহরগুলি বর্জ্য ব্যবস্থাপনার জন্য নানা উদ্যোগ নেওয়া হয়েছে। নাগরিকরা যাতে নিরাপদ পরিবেশে জীবন-যাপন করতে পারেন এবং সংশ্লিষ্ট অঞ্চলে পয়ঃনিকাশী ব্যবস্থাপনার উন্নতি ঘটানো যায় তার জন্য বিভিন্ন উদ্যোগ নেওয়া হয়েছে। স্বচ্ছ ভারত মিশনের নিজস্ব ওয়েবসাইট এবং সোস্যাল মিডিয়ায় এ বিষয়ের সর্বশেষ তথ্য জানা যাবে। ফেসবুকে Swachh Bharat Mission - Urban, ট্যুইটার হ্যান্ডেলে @SwachhBharatGov, ইউটিউব চ্যানেল Swachh Bharat Mission-Urban এবং ইন্সটাগ্রামে sbm_urban-এ বিষয়ে তথ্য জানা সম্ভব।
CG/CB/NS
(Visitor Counter : 186
অর্থমন্ত্রক
ভারতীয় ও মার্কিন মুদ্রার মধ্যে বাণিজ্যিক বিনিময়ের সুবিধার্থে জিআইএফটি-আইএফএসসি-তে বিশেষ ব্যবস্থাপনার সূচনা করলেন শ্রীমতী নির্মলা সীতারমন
নতুনদিল্লি, ৮ মে, ২০২০
কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন আজ গান্ধীনগরে জিআইএফটি আন্তর্জাতিক আর্থিক পরিষেবা কেন্দ্রে  বোম্বে শেয়ার বাজার ও জাতীয় শেয়ার বাজারের জন্য ভারতীয় ও মার্কিন মুদ্রার বাণিজ্যিক বিনিময়ের সুবিধার্থে বিশেষ ব্যবস্থার সূচনা করেছেন।
বিগত এক দশকে ভারতের আর্থিক পরিষেবার সঙ্গে যুক্ত প্রতিষ্ঠানগুলির শেয়ার অন্যান্য আন্তর্জাতিক আর্থিক কেন্দ্রগুলিতে চলে যাচ্ছে। এই ব্যবসাকে ভারতে ফিরিয়ে আনতে পারলে আর্থিক দিক দিয়ে যেমন লাভবান হওয়া যাবে, একইভাবে কর্ম সংস্থানের সুযোগও তৈরি হবে। এই কারণে ভারতীয় ও মার্কিন মুদ্রার বিনিময়ের সুযোগ জিআইএফটি-আইএফএসসি-তে পাবার ব্যবস্থা করা হল। সারা পৃথিবীর যে কোন জায়গা থেকে দিনে ২২ ঘন্টা এই কেন্দ্রের মধ্যে থাকা সংস্থাগুলি এই পরিষেবার সুযোগ পাবে।
জিআইএফটি-আইএফএসসি-তে আন্তর্জাতিক মানের বাণিজ্য করার পরিবেশ রয়েছে। এখানে প্রতিযোগিতামূলক করব্যবস্থার সুযোগও পাওয়া যায়। আজ এই নতুন ব্যবস্থার সূচনার ফলে আইএফএসসি-তে আন্তর্জাতিক সংস্থাগুলি ব্যবসা করতে আরো আকৃষ্ট হবে বলে মনে করা হচ্ছে।
(CG/CB
বিদ্যুৎমন্ত্রক
কেন্দ্রীয় রাষ্ট্রায়ত্ত সংস্থা এনটিপিসি তার তিনটি বিদ্যুৎ কেন্দ্রে ১০০% প্ল্যান্ট লোডেড ফ্যাক্টর অর্জন করেছে
নতুন দিল্লি, ১০মে,২০২০
কেন্দ্রীয় বিদ্যুৎ মন্ত্রকের অন্তর্গত এবং ভারতের বৃহত্তম বিদ্যুৎ উৎপাদনকারী কেন্দ্রীয় রাষ্ট্রায়ত্ত সংস্থা ন্যাশনাল থার্মাল পাওয়ার কর্পোরেশন লিমিটেড । চলতি বছরের ৯ ই মে পর্যন্ত এই সংস্থার তিনটি বিদ্যুৎ কেন্দ্র ১০০% প্ল্যান্ট লোড ফ্যাক্টর  অর্জন করেছে। মধ্যপ্রদেশের এনটিপিসি বিন্ধ্যাচল , ওড়িশায় এনটিপিসি তালচের কনাইহা  এবং ছত্তিশগড়ে এনটিপিসি সিপাত  ১০০ শতাংশ পিএলএফ অর্জন করেছে। কোভিড -১৯ মহামারীজনিত কারণে লকডাউন সত্ত্বেও অনন্য পরিচালন দক্ষতা এবং সর্বোত প্রয়াসের ফলে এই সাফল্য এসেছে।
এই সময়ে, ২০২০-২১ অর্থবর্ষে হিমাচল প্রদেশের এনটিপিসি কোল্ডাম দেশের মধ্যে অন্যতম সেরা জলবিদ্যুৎ কেন্দ্র হিসাবে উঠে এসেছে। এর আগে, এ বছরের ১৩ ই এপ্রিল, দেশের বৃহত্তম বিদ্যুৎ কেন্দ্র এনটিপিসি বিন্ধ্যাচল ১০০% এরও বেশি প্ল্যান্ট লোডেড ফ্যাক্টর অর্জন করেছিল।
বিদ্যুৎ উৎপাদন ছাড়াও এনটিপিসি কোভিড -১৯ পরিস্থিতির মধ্যে প্রান্তিক এবং পরিযায়ী শ্রমিকদের জন্য রেশন ও চিকিৎসা সহায়তা প্রদানের মাধ্যমে সমাজকল্যাণমূলক কর্মকাণ্ডে অংশ নিয়েছে। এনটিপিসি সারা দেশে তার সমস্ত প্রতিষ্ঠান এবং বিদ্যুৎকেন্দ্রগুলিতে সামাজিক দূরত্ব বজায় রেখে কোভিড -১৯ এর বিরুদ্ধে লড়াইয়ে জারি হওয়া নির্দেশিকা কঠোরভাবে অনুসরণ করে চলেছে।
এনটিপিসি গোষ্ঠীর মোট বিদ্যুৎ উৎপাদন ক্ষমতা ৬২১১০ মেগাওয়াট। এনটিপিসির ৭০টি বিদ্যুৎ কেন্দ্রের মধ্যে ২৪টি কয়লা, ৭টি সংযুক্ত গ্যাস / তরল জ্বালানী, ১ জল বিদ্যুৎ , ১৩টি পুনর্নবীকরণযোগ্য এবং ২৫টি যৌথভাবে পরিচালিত বিদ্যুৎ কেন্দ্র রয়েছে।
(CG/SS
বিজ্ঞানওপ্রযুক্তিমন্ত্রক
ডাঃ হর্ষ বর্ধন এবং শ্রী সঞ্জয় ধোতরে বিজ্ঞান ও প্রযুক্তি দপ্তরের সুবর্ণ জয়ন্তী উপলক্ষে ডাক বিভাগের বিশেষ কভার প্রকাশ করেছেন
নতুন দিল্লি, ০২ নভেম্বর, ২০২০
কেন্দ্রীয় স্বাস্থ্য ও পরিবার কল্যাণ, ভূ-বিজ্ঞান এবং বিজ্ঞান ও প্রযুক্তি মন্ত্রী ডাঃ হর্ষ বর্ধন ও ডাক, শিক্ষা, বৈদ্যুতিন, তথ্য প্রযুক্ত মন্ত্রকের প্রতিমন্ত্রী শ্রী সঞ্জয় ধোতরে আজ নতুন দিল্লিতে বিজ্ঞান ও প্রযুক্তি দপ্তরের সুবর্ণ জয়ন্তী উপলক্ষে ডাক বিভাগের বিশেষ কভার প্রকাশ করেছেন।
অনুষ্ঠানের ভাষণে ডাঃ হর্ষ বর্ধন বলেন, দেশের বিজ্ঞানীরা আন্তর্জাতিক স্তরে বিজ্ঞান ক্ষেত্রে দক্ষতার পরিচয় দিয়েছে। কৃত্রিম বুদ্ধিমত্তা, ন্যানো প্রযুক্তি, তথ্য বিশ্লেষণ, অ্যাস্ট্রো ফিজিক্স, অ্যাস্ট্রোনমি, অ্যাটোমিক ক্লক সহ বিভিন্ন ক্ষেত্রে বিজ্ঞানীরা কাজ করে চলেছেন। তিনি বলেন, এখন ভারত বিজ্ঞান ক্ষেত্রে ৮০টিরও বেশি আন্তর্জাতিক সংস্থার সঙ্গে একযোগ হয়ে কাজ করে চলেছে। বিগত ৬ বছরে বিজ্ঞান ও প্রযুক্তি মন্ত্রী হিসেবে তিনি দেশের বিভিন্ন পরীক্ষাগার পরিদর্শন করেছেন বলেও জানান। বিজ্ঞানীরা যেভাবে প্রতিকূল পরিস্থিতির মধ্যে অক্লান্ত পরিশ্রম করে চলেছেন তার জন্য তাঁদের বিশেষ ধন্যবাদ জানান তিনি। বর্তমানে কোভিড-১৯ পরিস্থিতিতে দেশের বিজ্ঞানীরা এক নতুন দৃষ্টান্ত অর্জন করেছেন বলেও তিনি মন্তব্য করেন।
কেন্দ্রীয় বিজ্ঞান ও প্রযুক্তি মন্ত্রী জানান, বিজ্ঞানীদের সামাজিক দায়বদ্ধতার বিষয়ে প্রধানমন্ত্রী যে কথা বার বার বলেছেন, সেই কথা অনুসরণ করে বিজ্ঞানীদের কাজ চালিয়ে যাওয়া প্রয়োজন। তিনি বলেন, বিজ্ঞানের প্রতিটি কাজ যেন মানুষের ভালোর জন্য হয়ে থাকে। এতে জীবন যাত্রার মানোন্নয়ন বৃদ্ধি পাবে। বিজ্ঞান ও প্রযুক্তি দপ্তরের সুবর্ণ জয়ন্তী স্মরণে ডাক বিভাগের এই ঐতিহাসিক বিশেষ কভার প্রকাশের জন্য প্রতিমন্ত্রী শ্রী সঞ্জয় ধোতরে-কে বিশেষ ধন্যবাদও জানান। তিনি বলেন, দেশের প্রত্যন্ত অঞ্চলে মানুষের সঙ্গে নিবিড় যোগাযোগ রক্ষা করে চলেছে ডাক বিভাগ। ডাক বিভাগকে জনগণের সবচেয়ে বিশ্বাসযোগ্য বন্ধু বলে অভিহিত করেন তিনি। অনুষ্ঠানে শ্রী সঞ্জয় ধোতরে দেশকে এগিয়ে নিয়ে যাওয়ার জন্য এবং দরিদ্র মানুষের সাহায্যার্থে বিজ্ঞানীদের ভূমিকার উচ্ছ্বসিত প্রশংসা করেন। বিজ্ঞান ও প্রযুক্তি বিভাগের সচিব অধ্যাপক আশুতোষ শর্মা জানান, বিজ্ঞানের বিভিন্ন ক্ষেত্রে ভারত আন্তর্জাতিক স্তরে সাফল্য অর্জন করতে পেরেছে।
বিজ্ঞান ও প্রযুক্তি দপ্তর চলতি বছরের তেরসা মে থেকে ২০২১-এর তেসরা মে পর্যন্ত সুবর্ণ জয়ন্তী উদযাপনের পরিকল্পনা নিয়েছে। এই সুবর্ণ জয়ন্তী বছরে একাধিক অনুষ্ঠানের আয়োজনের উদ্যোগ নিয়েছে দপ্তর। এদিনের অনুষ্ঠানে বিজ্ঞান ও প্রযুক্তি দপ্তরের শীর্ষ আধিকারিক, ডিরেক্টর অফ্ জেনারেল  শ্রী বিনিত কুমার পাণ্ডে সহ ডাক বিভাগের অন্যান্য আধিকারিকরা উপস্থিত ছিলেন।
CG/SS/SKD
(Visitor Counter : 141
প্রধানমন্ত্রীরদপ্তর
প্রাক্তন প্রধানমন্ত্রী শ্রীমতী ইন্দিরা গান্ধীর জন্মদিনে প্রধানমন্ত্রীর শ্রদ্ধার্ঘ
নতুনদিল্লি, ১৯শে নভেম্বর, ২০২১
প্রধানমন্ত্রী শ্রী নরেন্দ্র মোদী প্রাক্তন প্রধানমন্ত্রী শ্রীমতী ইন্দিরা গান্ধীকে তাঁর জন্মদিনে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন; “শ্রীমতী ইন্দিরা গান্ধীকে তাঁর জন্মদিনে আমি শ্রদ্ধা নিবেদন করছি। “
CG/CB/NS
(
মানবসম্পদবিকাশমন্ত্রক
৩০তম ডিএই-বিআরএনএস ন্যাশনাল লেজার সিম্পোসিয়ামে সেরা থিসিসের পুরস্কার পেলেন কলকাতার আইআইএসইআর-এর এক গবেষিকা
কলকাতা, ২৫ জানুয়ারি, ২০২২
কলকাতার ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ -এর স্পেস সায়েন্সেস ইন্ডিয়ার সেন্টার অফ এক্সলেন্সের গবেষিকা ডঃ অথিরা বিএস, গত সপ্তাহে মুম্বাইয়ের ভাবা আণবিক গবেষণা কেন্দ্র বা বিএআরসি-তে ডিএই-বিআরএনএস আয়োজিত ৩০-তম ন্যাশনাল লেজার সিম্পোসিয়ামে সেরা থিসিসের পুরস্কার পেয়েছেন। সিম্পোসিয়ামটির আয়োজন করে পারমাণবিক শক্তি দপ্তরের বোর্ড অফ রিসার্চ ইন নিউক্লিয়ার সায়েন্সেস। সহযোগিতায় ছিল ইন্ডিয়ান লেজার অ্যাসোসিয়েশন এবং ভাবা অ্যাটোমিক রিসার্চ সেন্টার। সিম্পোসিয়ামটি চলে ২০২২-এর ১৯ জানুয়ারি থেকে ২২ জানুয়ারি পর্যন্ত। এই সম্মেলনের লক্ষ্য- লেজার পদার্থবিদ্যা, প্রযু্ক্তি এবং প্রয়োগ নিয়ে গবেষণাকারীদের মধ্যে বৈজ্ঞানিক আদান-প্রদানের একটি মঞ্চ তৈরি করা এবং এই বিষয়ে বিশিষ্ট বিজ্ঞানীদের নিয়ে একটি নেটওয়ার্ক বা সমন্বয় ব্যবস্থা তৈরি করা। সিম্পোসিয়ামে বিশিষ্ট বিশেষজ্ঞদের বক্তৃতা ছাড়াও জমা পড়া লেখা এবং পিএইচডি ছাত্রছাত্রীদের থিসিস পাঠ করা হয়।
ডঃ অথিরা বিএস-এর পাশাপাশি, অন্য যাঁরা এই সাম্মানিক পুরস্কারটি পেয়েছেন তাঁদের মধ্যে রয়েছেন ইন্দোরের রাজা রামান্না সেন্টার ফর অ্যাডভান্স টেকনোলজি -র ডঃ এ এন জিনুপ, ইন্দোরের আরআরসিএটি-র ডঃ অভিষেক চ্যাটার্জি এবং আর্কেম,হায়দ্রাবাদ বিশ্ববিদ্যালয়ের ডঃ নাগারাজু গুথিকোন্ডা।
ডঃ অথিরা বিএস পোলারাইজেশন অফ লাইট, স্পিন-অরবিট ইন্টারঅ্যাকশন অফ লাইট এবং উইক মেজারমেন্ট ইন ক্লাসিক্যাল অপটিক্স-এ বিশেষজ্ঞ। তিনি কাজ করছেন আলোর সঙ্গে পদার্থের সম্পর্ক নিয়ে। কম্পিউটেশনাল মডেলিং ইন ক্ল্যাসিক্যাল অপটিক্স-ও তাঁর গবেষণার একটি বিষয়।
SSS/CB/NS
(Visitor Counter : 21